**ELŐTERJESZTÉS**

**A Gazdasági és Jogi Bizottság 2025. január 27-i ülésére**

**Javaslat az AGORA Savaria Kulturális és Médiaközpont Nonprofit Kft. Szervezeti és Működési Szabályzatának módosítására**

Tájékoztatom a Tisztelt Bizottságot, hogy az AGORA Savaria Nonprofit Kft. ügyvezetője a társaság Szervezeti és Működési Szabályzatának módosítására tett javaslatot.

Az AGORA 2022. január 1. napjától összevonásra került a Szombathelyi Médiaközpont Nonprofit Kft.-vel, ezt követően több egységet is összefogó 3 igazgatóság – azon belül 8 szakmai egység – látta el a társaság feladatait. Az ügyvezető javaslata szerint megszűnnének az összefogó igazgatóságok, helyettük több, önálló, egyenrangú szervezeti egységekben, szakmacsoportokban működtetnék tovább a társaságot. Ez rugalmasabb működést eredményezne.

A társaság szervezeti struktúrája az alábbi ábra szerint módosulna:

****

Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés bc) pontja alapján, ha a gazdasági társaságban az önkormányzati tulajdonrész az 50%-ot eléri, vagy meghaladja, úgy a társaság legfőbb szervének hatáskörébe tartozó, a szervezeti és működési szabályzat elfogadása, módosítása kérdésében a meghozandó döntést megelőzően korlátolt felelősségű társaság esetében a gazdasági ügyeket ellátó bizottság dönt.

Az SZMSZ az előterjesztés mellékletét képezi.

A felügyelőbizottság határozata az ülésen kerül ismertetésre.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen!

**Szombathely, 2025. január 22.**

 **/: Dr. Nemény András :/**

**Határozati javaslat**

**………/2025. (I. 27.) GJB sz. határozat**

A Gazdasági és Jogi Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés bc) pontjában kapott felhatalmazás alapján az AGORA Savaria Kulturális és Médiaközpont Nonprofit Kft. Szervezeti és Működési Szabályzatát – az előterjesztés mellékletével megegyező tartalommal – elfogadja.

**Felelős:** Dr. Nemény András polgármester

 Horváth Soma alpolgármester

 Bokányi Adrienn, a Gazdasági és Jogi Bizottság elnöke

 (végrehajtásért:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Horváth Zoltán, a társaság ügyvezetője)

**Határidő:** azonnal